लापरवाही बरतने पर नोडल अधिकारी का इंक्रीमेंट रोकने के निर्देश दिए
समीक्षा बैठक में एमडी ने ली अधिकारियों की क्लास
जिले में बिजली चोरी के बढ़ते ग्रॉफ को कम करने एवं वसूली अभियान चलाने के दिए निर्देश
भास्कर संवाददाता| दमोह
बिजली कंपनी के एमडी एमसी गुप्ता ने रविवार को जबलपुर नाका स्थित बिजली कार्यालय में विभागीय कार्यों व वसूली अभियान की समीक्षा बैठक ली। बैठक में लापरवाह अधिकारियों को जमकर फटकार लगाई।
लक्ष्य के मुताबिक वसूली नहीं होने पर एवं जिले में बिजली चोरी बढ़ने पर भी अधिकारियों को दोषी ठहराया। वहीं कार्य में लापरवाही बरते जाने पर आरएडीआरपी योजना के नोडल अधिकारी की दो इंक्रीमेंट रोकने के निर्देश दिए। एमडी के साथ पीके जैन सीई कामर्शियल सहित अन्य अधिकारी भी मौजूद थे। बैठक में मौजूद सीई, डीई, एसई को एमडी ने जरुरी दिशा निर्देश देते हुए कहा जिले में वसूली नहीं हो पा रही ै इसके लिए पूरी टीम जिम्मेदार है। बिजली चोरी नहीं रोक पाने के लिए भी अधिकारियों को जिम्मेदार ठहराया। उन्होंने कहा कि अधिकारी फील्ड पर नहीं जाते हैं इसलिए समस्या होती है। पिछले 8-9 माह में बिजली चोरी का ग्राफ बढ़ा है। लास भी ज्यादा हुआ है। टीम अच्छी नहीं है इसलिए काम भी ठीक से नहीं हो रहा है। उन्होंने 10 जनवरी तक लास कम करने और वसूली करने के निर्देश दिए हैं। अगली बैठक में अच्छी रिपोर्ट पेश करने कहा गया है। बैठक में एमडी श्री गुप्ता ने नोडल अधिकारी राकेश गरवाल के कार्य में लापरवाही पाए जाने पर दो इंक्रीमेंट रोकने के निर्देश दिए साथ ही अन्य अधिकारियों की फटकार लगाई। इस दौरान अधीक्षण यंत्री जीपी तिवारी, कार्यपालन यंत्री एमके जायसवाल सहित अन्य अधिकारी मौजदू थे।
दमोह। शनिवार को जबलपुर नाका स्थित विद्युत मंडल कार्यालय में एमडी ने विभागीय कार्यों की समीक्षा बैठक ली। बैठक में मौजूद अधिकारी।
hin_Deva hin_Deva hin_Deva bho_Deva hin_Deva hin_Deva hin_Deva